A muzeális intézmények látogatóit megillető kedvezmények

2017.

A *muzeális intézmények látogatóit megillető kedvezményekről* szóló 194/2000. (XI. 24.) Kormányrendelet szerint a következő látogatókat illetik meg az alábbi kedvezmények. A Kormányrendelet hatálya kiterjed az Eszterháza Kulturális, Kutató- és Fesztiválközpontra is, tehát az intézmény jegyekre és kedvezményekre vonatkozó szabályainak meg kell felelniük az alábbiakban meghatározottaknak.

1. Díjtalanul látogathatja a muzeális intézmények állandó és időszaki kiállításait az EGT-állampolgár (tehát az Európai Unió, Izland, Liechtenstein és Norvégia állampolgárai), amennyiben:
2. 6. életévét be nem töltött kiskorú;
3. fogyatékos személy (a kedvezményre való jogosultságát bármely, erre vonatkozó igazolással vagy igazolvánnyal igazolhatja, pl.: MVGYOSZ, SINOSZ arcképes igazolványa; fogyatékossági támogatással kapcsolatos hatósági igazolvány; hadigondozási igazolvány; MÁK, ONYF erre vonatkozó igazolványa, stb.);
4. fogyatékos személyt kísérő legfeljebb egy fő;
5. a miniszter által kiadott szakmai belépővel rendelkezik;
6. legalább 400 fős taglétszámmal rendelkező, országos hatáskörű közgyűjteményi szakmai szervezet tagja (pl.: Pulszky Társaság, Magyar Múzeumi Egyesület, Magyar Könyvtárosok Egyesülete, Magyar Levéltárosok Egyesülete; névre szóló tagkártyával rendelkeznek);
7. közoktatásban dolgozó pedagógus (a kedvezményre való jogosultságát pedagógusigazolvánnyal igazolja);
8. a 70. életévét betöltötte (személyi igazolvány, útlevél, jogosítvány, stb.)
9. Díjtalanul látogathatja a muzeális intézmények állandó kiállításait az EGT-állampolgár minden hónap egyik hétvégéjének a muzeális intézmény által meghatározott napján, amennyiben:
10. a 26. életévét még nem töltötte be (személyi igazolvány, útlevél, jogosítvány, stb.);
11. 18 év alatti személyt kísérő legfeljebb két fő közeli hozzátartozó (házastárs; egyenes ágbeli rokon; örökbefogadott; mostoha- és nevelt gyermek; örökbefogadó-, mostoha- és nevelőszülő; testvér)
12. A muzeális intézmények állandó és időszaki kiállításait 50%-os kedvezményes belépődíj fizetésével látogathatja az EGT-állampolgár:
13. a 6. életévének betöltésétől 26. életévének betöltéséig (személyi igazolvány, útlevél, jogosítvány, stb.);
14. 62 év felett (személyi igazolvány, útlevél, jogosítvány, stb.);
15. legalább két, 18 év alatti személyt kísérő legfeljebb két fő közeli hozzátartozó (amennyiben a fenti 2/b. pontban meghatározott díjtalan látogatás lehetősége nem áll fenn)
16. Magyarország nemzeti ünnepein (március 15., augusztus 20., október 23.) állampolgárságra való tekintet nélkül a muzeális intézmények kiállításai díjtalanul látogathatók.
17. A kultúráért felelős miniszter (jelenleg az emberi erőforrások minisztere) – az intézmény kérésére – az állami kiállítási garanciával megvalósuló (olyan kiállítások esetén, amelyek megrendezéséhez kiemelkedő kulturális érdek fűződik, az állam jogosult garanciát vállalni a kiállítási tárgyakban bekövetkezett károk megtérítéséért), legfeljebb egy évig tartó időszaki kiállítások esetében a kedvezmények, illetve kedvezményezettek körét a fentiekben foglaltaknál szűkebb körben is megállapíthatja.
18. Az intézmény vezetője jogosult a fentieken túl további kedvezményeket is megállapítani.

Irányadó jogszabályok: 94/2000. (XI. 24.) Korm. rendelet *a muzeális intézmények látogatóit megillető kedvezményekről*